

На територията на Северноцентрално държавно предприятие – Габрово, в района на дейност на Регионална дирекция по горите – Русе се проведе съвещание по стопанисване на горите

   Домакини на регионалното съвещание по стопанисване на горите, организирано от СЦДП – Габрово и от РДГ – Русе бяха ДГС – Тутракан и ДГС „Сеслав“ гр.Кубрат.
    Лесовъди от стопанствата в териториалния обхват на РДГ – Русе: ДГС – Бяла, ДЛС „Воден – Ири Хисар“, ДЛС „Дунав“ – Русе, ДЛС „Каракуз“ – Дулово, ДГС – Разград, ДГС „Сеслав“ – Кубрат, ДГС – Силистра и ДГС – Тутракан, съвместно с инж.Ракаджиев от ИАГ – София, инж.Василева и инж. Личева от РДГ – Русе и инж.Димов – Зам.директор на СЦДП – Габрово, обсъдиха проблеми, свързани с маркирането и извеждането на възобновителни сечи в естествени издънкови насаждения с преобладаване на сребролистна липа и цер.
   Липовите и церовите гори, и с участието на дървесните видове зимен и летен дъб, благун, планински ясен, клен, мъждрян и др. са основна част от облика на естествената горска растителност в района на Лудогорието и Дунавската равнина. Тези гори заемат значителна част и от  местообитанията от защитените зони по Натура 2000, попадащи в обхвата на РДГ – Русе.
[bookmark: _GoBack]  На регионалното съвещание по стопанисване на горите бяха представени и положителни резултати от изведени в близкото минало сечи и последващи отгледни лесовъдски мероприятия в гори от Липовия и Церов стопански клас за превръщане.




